Charlie Kirk

Charlie Kirk (s. 14. lokakuuta 1993) on yhdysvaltalainen poliittinen kommentaattori ja republikaanista puoluetta edustava konservatiivinen vaikuttaja.12 Captivating Facts About Charlie Kirk Facts.net, viitattu 15.7.2024 Kirk varttui Wheelingissä Illinoisissa.Ed Pilkington, Charlie Kirk once unified conservative youth for Trump. Why are Republicans now turning on him? The Guardian 25.6.2024, viitattu 15.7.2024 Hän perusti vuonna 2012 konservatiivisen nuorisojärjestö Turning Point USA:n ajamaan vapaata markkinataloutta, supistettua hallintoa ja perinteisiä arvoja. Järjestö ryhtyi edistämään konservatiivisia näkökulmia yliopistokampuksilla eri puolilla Yhdysvaltoja. Kirkistä tuli kysytty julkinen puhuja konservatiivisissa konferensseissa ja kampanjatilaisuuksissa. Hän alkoi myös säännöllisesti vierailla televisio-ohjelmissa. Sosiaalisessa mediassa hän sai suuren näkyvyyden varsinkin Twitterissä. Vuonna 2018 Kirk valittiin Forbes 30 Under 30 -listalle ja vuonna 2020 Newsmaxin 30 Most Influential Republicans Under 30 -listalle. Kirk ei valmistunut yliopistosta vaan omistautui poliittiselle toiminnalle. Donald Trumpin vuoden 2016 presidentinvaalikampanjassa hän oli Donald Trump Jr.:n avustaja. Vuoden 2020 jälkeen Kirk on edistänyt voimakkaasti uskomusta vaalivilpistä vaalissa, jossa Joe Biden voitti Trumpin. Vuoden 2022 vaaleissa Kirk tuki vuoden 2020 presidentinvaalien tuloksen kiistäviä republikaaniehdokkaita. Kirkin kirjoja ovat Time for a Turning Point: Setting a Course Toward Free Markets and Limited Government (2016), The MAGA Doctrine: The Only Ideas That Will Win the Future ja Campus Battlefield: How Conservatives Can Win the Battle on Campus and Why It Matters. == Näkemykset ja kritiikki == Alun perin Kirkin ajamassa politiikassa korostuivat matalan verotuksen ja pienen hallinnon kaltaiset teemat. Sittemmin hän on The Guardianin mukaan ajanut laitaoikeistolaista populismia ja kristillistä nationalismia. Kirk on korostanut sananvapautta ja yksilönvapautta. Hänen liikkeestään kirjan kirjoittaneen Kyle Spencerin mukaan Kirk alkoi kuitenkin maineensa kasvaessa esittää valkoista ylivaltaa tukevia näkemyksiä. Kirk muun muassa kutsui George Floydia "paskiaiseksi", luonnehti Martin Luther Kingiä kammottavaksi ja ilmaisi olevansa huolissaan mustaihoisten lentäjien pätevyydestä. Kirk piti vuonna 2018 kristittyjen asennoitumista homoseksuaalisuuteen tekopyhänä. Kommentaattori Dave Rubinille hän kertoi vuonna 2018, että kirkon ja valtion eroa tulee kunnioittaa. Vuonna 2022 Kirk kuitenkin kertoi pitävänsä kirkon ja valtion eroa sekulaarien humanistien vääristelynä, joka ei kuulu Yhdysvaltain perustuslakiin. Hän oli myös alkanut pitää seksuaali- ja sukupuolivähemmistöjen "agendaa" lapsia vahingoittavana.Mike Hixenbaugh, Allan Smith, Charlie Kirk once pushed a 'secular worldview.' Now he's fighting to make America Christian again. NBC News 12.6.2024, viitattu 15.7.2024 Kirk on ajanut Seven Mountain Mandate -periaatetta kristinuskon aseman vahvistamiseksi. Hän pitää Trumpia keskeisenä hahmona kristillisen moraalin palauttamisessa Yhdysvaltoihin. == Lähteet == Luokka:Yhdysvaltalaiset kansalaisaktivistit Luokka:Yhdysvaltain republikaaninen puolue Luokka:Vuonna 1993 syntyneet Luokka:Elävät henkilöt